**Privremeni boravak i rad (radna dozvola)**

S obzirom da je Ministarstvo unutrašnjih poslova, pored ostalog, nadležno i za izdavanje dozvola za privremeni boravak i rad ističemo da **s**tranac u Crnoj Gori može da radi na osnovu dozvole za privremeni boravak i rad ili potvrde o prijavi rada. Stranac može da radi u Crnoj Gori samo na poslovima za koje mu je izdata dozvola za privremeni boravak i rad ili potvrda o prijavi rada i samo kod poslodavca koji ga zapošljava.

**Uslovi za izdavanje dozvole:**

Strancu se može izdati dozvola za privremeni boravak i dozvola za privremeni boravak i rad, ako:

1) ima sredstva za izdržavanje (prilaže stranac);

2) ima obezbijeđen smještaj (prilaže stranac);

3) ima zdravstveno osiguranje (prilaže stranac);

4) ima važeću stranu putnu ispravu ili ličnu kartu koju mu je izdao nadležni organ druge države, čiji rok važenja mora biti najmanje tri mjeseca duži od roka na koji se odobrava boravak ili putnu ispravu za lice bez državljanstva (prilaže stranac);

5) mu nije izrečena zabrana ulaska i boravka u Crnoj Gori (ovaj dokaz se pribavlja po službenoj dužnosti);

6) u Crnoj Gori nije pravosnažno osuđen na bezuslovnu kaznu zatvora u trajanju dužem od šest mjeseci za krivično djelo za koje se goni po službenoj dužnosti ili su prestale pravne posljedice osude (ovaj dokaz se pribavlja po službenoj dužnosti);

7) u državi porijekla nije pravosnažno osuđen na bezuslovnu kaznu zatvora u trajanju dužem od šest mjeseci za krivično djelo za koje se goni po službenoj dužnosti ili su prestale pravne posljedice osude (prilaže stranac);

8) ne postoje smetnje iz razloga nacionalne, odnosno unutrašnje bezbjednosti ili javnog zdravlja (ovaj dokaz se pribavlja po službenoj dužnosti);

9) priloži dokaz o opravdanosti zahtjeva za izdavanje dozvole (pisanu ponudu poslodavca za zapošljavanje stranca na određenom radnom mjestu; dokaz o stečenom nivou obrazovanja i kvalifikacije; dokaz o zdravstvenoj sposobnosti).

**Naknade:**

60 EUR taksa

5 EUR za obrazac dozvole

2 EUR za zahtjev

Licenca: Nema

**Nadležno tijelo i relevantni propisi**

Ministarstvo unutrašnjih poslova

Bulevar Svetog Petra Cetinjskog br. 22 Podgorica

+382 20 224 806

+382 20 224 808

[mupmigracije@t-com.me](mailto:mupmigracije@t-com.me)

Zakon o strancima ("Službeni list CG", br. 12/2018, 3/2019 i 86/2022).

Pravilnik o obrascima, bližim uslovima i načinu izdavanja dozvole za privremeni boravak i dozvole za privremeni boravak i rad ("Službeni list CG", br. 25/2019, 21/2020, 37/2021, 120/2021 i 145/2022).

**Dozvole**

Rok: 15 dana

**Pravni lijekovi**

Mogućnost žalbe drugostepenom organu u Ministarstvu unutrašnjih poslova, u roku od 8 dana od dana preuzimanja rješenja, [Svetog Petra Cetinjskog br. 22, Podgorica](https://www.planplus.rs/mapa#!najkraci-put/;42.444047,19.246348,Upravni%20sud%20Crne%20Gore,%20Svetog%20Petra%20Cetinjskog%20130,%2081000%20Podgorica/1)

26.4.2024.